**PASVALIO RAJONO SAVIVALDYBĖS TARYBA**

**projektas**

**reg. Nr. T-12**

**2.4. darbotvarkės klausimas**

**Sprendimas**

**Dėl PAGRINDINIO UGDYMO PROGRAMOS NEBEVYKDYMO PASVALIO R. KRINČINO ANTANO VIENAŽINDŽIO PROGIMNAZIJOS PAJIEŠMENIŲ SKYRIUJE**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 54 straipsnio 2 dalimi, Lietuvos Respublikos švietimo įstatymo 44 straipsnio 4 dalimi, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (su visais aktualiais pakeitimais), Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendruoju planu, patvirtintu Pasvalio rajono savivaldybės tarybos 2021 m. kovo 31 d. sprendimu Nr. T1-61 ,,Dėl Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“, Pasvalio r. Krinčino Antano Vienažindžio progimnazijos nuostatų, patvirtintų Pasvalio rajono savivaldybės tarybos 2021 m. gegužės 26 d. sprendimu Nr. T1-91 ,,Dėl Pasvalio r. Krinčino Antano Vienažindžio progimnazijos nuostatų patvirtinimo“, 78 punktu, atsižvelgdama į Pasvalio r. Krinčino Antano Vienažindžio progimnazijos tarybos 2022 m. sausio 24 d. nutarimą (posėdžio protokolas Nr. 1), Pasvalio rajono savivaldybės taryba n u s p r e n d ž i a:

1. Nebevykdyti nuo 2023 m. rugsėjo 1 d. ugdymo pagal pagrindinio ugdymo programą (kodas 85.31.10) Pasvalio r. Krinčino Antano Vienažindžio progimnazijos Pajiešmenių skyriuje.

2. Įpareigoti Pasvalio r. Krinčino Antano Vienažindžio progimnazijos direktorių:

2.1. teisės aktų nustatyta tvarka įspėti Pasvalio r. Krinčino Antano Vienažindžio progimnazijos Pajiešmenių skyriaus darbuotojus apie galimą darbo sutarties nutraukimą ar būtinųjų darbo sutarties sąlygų pakeitimą;

2.2. teisės aktų nustatyta tvarka informuoti Pasvalio r. Krinčino Antano Vienažindžio progimnazijos Pajiešmenių skyriaus mokinius ir jų tėvus (globėjus, rūpintojus) apie pagrindinio ugdymo programos (kodas 85.31.10) nebevykdymą.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė vyr. specialistė Virginija Bajoriūnaitė,

Suderinta DVS Nr. RTS-9

Pasvalio rajono savivaldybės tarybai

**AIŠKINAMASIS RAŠTAS**

**Dėl PAGRINDINIO UGDYMO PROGRAMOS NEBEVYKDYMO PASVALIO R. KRINČINO ANTANO VIENAŽINDŽIO PROGIMNAZIJOS PAJIEŠMENIŲ SKYRIUJE**

2022-01-26

Pasvalys

**1. Sprendimo projekto rengimo pagrindas.**

Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano, patvirtinto Pasvalio rajono savivaldybės tarybos 2021 m. kovo 31 d. sprendimu Nr. T1-61 ,,Dėl Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“, įgyvendinimas.

**2. Sprendimo projekto tikslai ir uždaviniai.**

Pritarti pagrindinio ugdymo programos nebevykdymui Pasvalio r. Krinčino Antano Vienažindžio progimnazijos Pajiešmenių skyriuje.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Atsižvelgiant į demografinę situaciją ir sparčiai mažėjantį mokinių skaičių, tikslinga Pasvalio r. Krinčino Antano Vienažindžio progimnazijos Pajiešmenių skyriuje nebevykdyti ugdymo pagal pagrindinio ugdymo programą (kodas 85.31.10), t. y. nebeformuoti pagrindinio ugdymo 5–8 klasių. Siūlytume nuo 2023 m. rugsėjo 1 d.

Skyriuje tęsiamas ugdymas pagal ikimokyklinio, priešmokyklinio ir pradinio (1–4 kl.) ugdymo programas.

**4. Skaičiavimai, išlaidų sąmatos, finansavimo šaltiniai**.

Šiais, 2021–2022 mokslo metais, Pajiešmenių skyriuje iš 5–8 kl. yra 6 kl. (8 mok.); 7 kl. (8 mok.) ir 8 kl. (8 mok.).

2022 m. rugsėjo 1 d. lieka 7 kl. (8 mok.) ir 8 kl. (8 mok.).

Įvertinus mokinių skaičiaus perspektyvą, tikslinga nebevykdyti ugdymo pagal pagrindinio ugdymo (5–8 kl.) programą, tačiau būtina nuspręsti, kuriais mokslo metais. Atsižvelgdami į Krinčino Antano Vienažindžio progimnazijos tarybos siūlymą, siūlytume nuo 2023 m. rugsėjo 1 d.

Mokinių skaičius – 8 – nesudaro pakankamo rezervo. Išvykus net 1 mokiniui, klasių nebegalėtų būti, nes, vadovaujantis Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (su visais aktualiais pakeitimais), bei Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano, patvirtinto Pasvalio rajono savivaldybės tarybos 2021 m. kovo 31 d. sprendimu Nr. T1-61 ,,Dėl Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“, nuostatomis, nuo 2022 m. rugsėjo 1 d. jungtinės 5–10 klasės nekomplektuojamos.

Mokiniams siūloma tęsti mokymąsi bazinėje mokykloje Krinčine.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Mokykla | Mokinių skaičius | | | | | | | | | | | | |
| Ikimokykl. ugd. | Priešmokykl. ugd. | 1 kl. | 2 kl. | 3 kl. | 4 kl. | Iš viso 1–4 kl. | 5 kl. | 6 kl. | 7 kl. | 8 kl. | Iš viso 5–8 kl. | Iš viso 1–8 kl. |
| 2021–2022 mokslo metai | | | | | | | | | | | | | |
| Krinčinas | 8 | 3 | 12 | 0 | 5 | 4 | 21 | 11 | 9 | 0 | 10 | 30 | 51 |
| Pajiešmeniai | 8 | 5 | 0 | 8 | 11 | 8 | 27 | 0 | 8 | 8 | 8 | 24 | 51 |
| 2022–2023 mokslo metai | | | | | | | | | | | | | |
| Krinčinas | 5 | 3 | 3 | 12 | 0 | 5 | 20 | 12 | 11 | 9 | 0 | 47 | 68 |
| Pajiešmeniai | 4 | 4 | 5 | 0 | 8 | 11 | 24 | 0 | 0 | 8 | 8 | 0 | 24 |
| 2023–2024 mokslo metai | | | | | | | | | | | | | |
| Krinčinas | \* | \* | 3 | 3 | 12 | 0 | 18 | 16 | 12 | 11 | 17 | 56 | 74 |
| Pajiešmeniai | \* | \* | 4 | 6 | 0 | 8 | 18 | 0 | 0 | 0 | 0 | 18 | 18 |

\* nėra duomenų

Su Krinčino Antano Vienažindžio progimnazijos ir Pajiešmenių skyriaus bendruomene buvo susitikta ir kalbėtasi apie tolimesnę mokyklos perspektyvą 2021 m. lapkričio 9 d., 2022 m. sausio 20 d. Susitikimų metu išreikšta nuomonė, kad pagrindinio ugdymo programa Pajiešmenių skyriuje būtų nebevykdoma nuo 2023 m. rugsėjo 1 d.

Krinčino Antano Vienažindžio progimnazijos taryba klausimą dėl pagrindinio ugdymo programos nebevykdymo Pajiešmenių skyriuje svarstė 2022 m. sausio 24 d. (posėdžio protokolas Nr. 1) ir pritaria pagrindinio ugdymo programos nebevykdymui Pajiešmenių skyriuje nuo 2023 m. rugsėjo 1 d.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**7. Sprendimo projekto antikorupcinis vertinimas.**

Antikorupcinio vertinimo pažyma 2022-01-26 Nr. AP-5.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Švietimo ir sporto skyrius. Švietimo ir sporto skyriaus vedėjas dr. Gvidas Vilys.

PRIDEDAMA.

1. Pasvalio r. Krinčino Antano Vienažindžio progimnazijos tarybos 2022 m. sausio 24 d. posėdžio protokolo išrašas.

2. Pasvalio r. Krinčino Antano Vienažindžio progimnazijos mokytojų tarybos 2022 m. sausio 20 d. posėdžio protokolo kopija.

Švietimo ir sporto skyriaus vyr. specialistė Virginija Bajoriūnaitė